Augusto III.a Poloniakoa

Augusto III.a (Dresden, 1796ko urriaren 17a - ibidem, 1763ko urriaren 5a) Poloniako erregea eta Lituaniako duke handia izan zen 1733tik 1763ra. Saxoniako hautesle ere izan zen Germaniako Erromatar Inperio Santuan, Frederiko Augusto II.a izenarekin.

Augusto II.a Poloniakoaren semea izan zen eta 1712an katolizismora bihurtu zen Poloniako errege izateko. 1719an Maria Josefa Austriakoarekin ezkondu zen. Aita 1733an hil zenean, Saxoniako hautesle bihurtu zen.

1733ko urriaren 5ean Poloniako errege aukeratua izan zen eta aurreko errege Estanislao I.a kanporatu zuen. Krakovian koroatu zuten 1734ko urtarrilaren 17an.

Austriaren alde egin zuen Prusiaren aurka Austriako Ondorengotza Gerran eta Zazpi Urteko Gerran. Saxonia Prusiako Erresumak garaitu eta okupatu zuen. Poloniako erregealdiak Czartoryski and Poniatowski familien eta Katalina Handia enperatriza errusiarraren eragina izan zuen. Anarkia soziala eta Prusia, Errusia eta Austriarekiko mendekotasuna sakondu ziren.

Dibertimenduan eta atseginean interesatuago egon zen, eta Heinrich von Bruhl kontseilaria estatuko arazoez arduratu zen. Arteen eta arkitekturaren mezenas handia izan zen.

 Genealogia 

Kategoria:Dresdendarrak
Kategoria:Poloniako errege-erreginak
Kategoria:Alemaniako luterotarrak
Kategoria:Alemaniako katolikoak
Kategoria:Wettingo etxea
Kategoria:Lituaniako duke handiak
Kategoria:Katolizismora protestantismotik konbertituak
Kategoria:Dresdenen hildakoak